Scipione Pannocchieschi d'Elci

Scipione Pannocchieschi d'Elci (født 28. juni 1598 i Siena i storhertugdømmet Toscana, død 12. april 1670 i Roma), var en italiensk kardinal og erkebiskop. Han var erkebiskop av Pisa fra 1636 til 1663 og kardinal fra 1657.


== Liv og virke ==


=== Bakgrunn ===
Scipione Pannocchieschi d'Elci var sønn av Orso, greve av Elci. Fra 1608 til 1618 fulgte han sin far til Spania der han studerte teologi ved Universitetet i Alcalá.Vel tilbake i Toscana studerte han juss, og ble utnevnt av storhertuginne Maria Maddalena som tutor for hennes unge sønner.
I 1621 kom hans far til Roma, og Scipione var med og fikk slik en karriere i Kirkestaten. I 1624 ble han refendarieråd ved Signatura apostolica, fra 1627 ble han for ett år guvernør av Spoleto, fra 1628 for ett år guvernør av Ancona, og senere for Fermo.


=== Prest ===
Han ble presteviet den 3. mai 1629 av Paolo Orsini, biskop av Montalto.


=== Biskop av Pienza ===
I juli 1631 ble Scipione Pannocchieschi utnevnt til biskop av Pienza; han ble bispeviet den 17. august samme år av kardinal Luigi Caetani i Cappella Barberini i kirken Sant'Andrea della Valle. Kardinal Caetani ble da assistert av biskopene Tegrimo Tegrimi av Ascoli Satriano og Giorgio Bolognetti av Ascoli Satriano.


=== Erkebiskop av Pisa ===
I mars 1636 ble Pannocchieschi utnevnt til erkebiskop av Pisa.
Under pave Innocens X var han apostolisk nuntius til Republikken Venezia, og under pave Alexander VII ved keiser Ferdinand IIIs hoff. Senere var han guvernør for Urbino. Fra 1646 til 1658 var han apostolisk nuntius til Østerrike.
Som erkebiskop av Pisa avholdt Scipione Pannocchieschi d’Elci to synoder i 1639 og 1659, og besøkte sitt bispedømmer to ganger, i 1655 og 1662. Han restaurerte og dekorerte noen kirker i byen, og fullførte blant annet med egne sine egne penger arbeidene på presteseminaret. I 1663 fratrådte han som erkebiskop av Pisa.


=== Kardinal ===
Den 9. april 1657 utså pave Alexander VII Scipione Pannocchieschi til kardinal in pectore; den 29. april året derpå mottok han som kardinalprest Santa Sabina som tittelkirke. Han deltok i konklaven i 1667, som valgte Klemens IX til ny pave, og i konklaven 1669–1670, som valgte Klemens X.
Kardinal Pannocchieschi har fått sitt siste hviested i Cappella di Santa Caterina da Siena i Santa Sabina' på Aventinen i Roma.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Scipione Pannocchieschi d'Elci (1598-1670) *16313


== Referanser ==


== Kilder ==
«Scipione Pannocchieschi d'Elci (1600–1670)». The Cardinals of the Holy Roman Church (engelska). Salvador Miranda. Arkivert fra originalen 30. januar 2021. Besøkt 30. januar 2021. 
«Scipione Cardinal Pannocchieschi d’Elci». Catholic Hierarchy (engelsk). Arkivert fra originalen 30. januar 2021. Besøkt 30. januar 2021. 


== Eksterne lenker ==
(en) Scipione Pannocchieschi d'Elci – kategori av bilder, video eller lyd på Commons